Meksika chempionati doirasidagi «Keretaro» – «Atlas» o‘yini 62-daqiqada muxlislar o‘rtasidagi mushtlashuv tufayli to‘xtatildi. Foto: Getty Images Mushtlashuv bir necha daqiqadan so‘ng futbol maydonida davom etdi. Xavfsizlik xodimlari muxlislar, jumladan, ayollar va bolalar tribunani tark etishlari uchun maydondagi darvozalarni ochishdi. Ba’zilar bir-birlarini armatura va stullar bilan urishgan. Tartibsizliklar natijasida 22 kishi jarohatlangan, ulardan 9 nafari shifoxonaga yotqizilgan, 2 nafarining ahvoli og‘ir, deb yozadi Sky Spors. Ayrim manbalar esa 17 kishi halok bo‘lgani haqida xabar bermoqda.